Parlament on palunud korduvalt põhiõiguste ameti loomist. 26. mai  2005. aasta resolutsioonis, milles palutakse komisjonilt EÜ asutamislepingu artikli 192 kohaselt asjaomase õigusakti ettepaneku esitamist, rõhutab parlament, et põhiõiguste amet peab jälgima harta ja asutamislepingu sätete rakendamise arengut. Amet peab tagama ELi inimõiguste poliitika kvaliteedi ja sidususe. Amet peab olema sõltumatu. Ameti struktuuri ja volituste määratlemiseks korraldati Euroopa Parlamendi, nõukogu ja komisjoni vahel kolmepoolsed läbirääkimised.